City Group
వడ్డీరేట్లు తగ్గాల్సిందే
న్యూఢిల్లీ, డిసెంబరు 4: భారతీయ రిజర్వు బ్యాంకు తనద్రవ్యవిధానపరపతి సమీక్షలో 25బేసిస్‌ పాయింట్లు వడ్డీరేట్లు తగ్గిస్తుందన్న అంచ నాలుపెరిగాయి. ఆర్థికవృద్ధి మందగించే ప్రమాదం ఉన్నందున ద్రవ్యోల్బణం దిగివచ్చి సానుకూలం అయినందున వడ్డీరేట్లు తగ్గుతాయని సిటీగ్రూప్‌ నివేదిక ఉటంకించింది. అంతర్జాతీయ ఆర్థికసేవల సంస్థ తన తాజా నివేదికలో జిడిపి వృద్ధి ఏడు శాతం మించదని రెండోత్రైమాసికం కంటే తక్కువ వృద్ధి నమోదవుతుందని ఆయన అన్నారు. డిసెం బరు పాలసీసమీక్షలో ముఖ్యంగా పెద్దనోట్లరద్దు ప్రభా వాన్ని ఆర్‌బిఐ పరిగణనలోనికి తీసుకుంటుందని సిటీ గ్రూప్‌ అంచనావేసింది. ఈనెల 7వతేదీ ఆర్‌బిఐ విధా న సమీక్ష ఉంటుంది. ఈపర్యాయం జిడిపి వృద్ధిపై పెద్దనోట్ల రద్దుప్రభావం అధికంగా ఉంటుందని సిటీ గ్రూప్‌ అంచనావేసింది. ఈఆర్థికసంవత్సరంలో జిడిపి వృద్ధి 7,2శాతంగా మాత్రమే ఉండ వచ్చని అంచనా వేసింది. భారత్‌ జిడిపి సెప్టెంబరుత్రైమాసి కంలో 7.3శాతంగాఉంది. ఆర్‌బిఐ తన వార్షికజిడిపి వృద్ధిరేటును 7.6శాతం నుంచి సవరించే అంచనాలున్నాయి. 25బేసిస్‌ పాయింట్ల రెపోరేట్‌ వృద్ధి రానున్న కాలంలో సమస్యలు తగ్గిస్తుందని సిటీగ్రూప్‌ అంచనా వేసింది.